SREČKO KOSOVEL

Danes vam bom predstavila Srečka Kosovela.

Srečko Kosovel se je rodil 18. marca 1904 v Sežani. Rodil se je očetu Antonu Kosovelu, šolskemu nadučitelju in materi Katarini, kot peti otrok. Leta 1908 so se preselili v Tomaj, kjer so živeli v šoli.

V Tomaju je tudi obiskoval osnovno šolo. Kosovel je prvič objavil svoj spis kot 11-leten otrok v otroškem listu *Zvonček*, v katerem opisuje mesto [Trst](http://sl.wikipedia.org/wiki/Trst). V to mesto je kot otrok veliko hodil in je imelo v njegovem srcu poseben prostor. Hodili so v Trst v gledališče in na koncerte ali k prijateljem in znancem. Po opravljeni osnovni šoli se je leta 1916 vpisal na realko v [Ljubljani](http://sl.wikipedia.org/wiki/Ljubljana), na kateri je bil učni jezik nemški. Začel je sodelovati v srednješolskem [literarnem krožku](http://sl.wikipedia.org/w/index.php?title=Literarni_kro%C5%BEek&action=edit&redlink=1) in v dijaških glasilih, izdajati je začel tudi tiskan dijaški list [Lepa Vida](http://sl.wikipedia.org/wiki/Lepa_Vida) in zbral v njem vrsto mladih, vendar ga je moral zaradi neplačanih dolgov ustaviti. Ko je leta[1922](http://sl.wikipedia.org/wiki/1922) maturiral, se je odločil za študij slavistike, [romanistike](http://sl.wikipedia.org/w/index.php?title=Romanistika&action=edit&redlink=1), pedagogike in filozofije na [Filozofski fakulteti Univerze v Ljubljani](http://sl.wikipedia.org/wiki/Filozofska_fakulteta_Univerze_v_Ljubljani). Kosovel je poleg poezije pisal tudi eseje, članke, kritike ter pesmi v prozi. Svoje prispevke je objavljal v Mladiki, Ženskem svetu, Vidovdanu, Treh labodih, Domu in svetu, Ljubljanskem zvonu, Mladini itd. Leta 1924 se je začel sestajati z literati in gledališčniki, ki so naslednje leto ustanovili literarno-dramatični krožek Ivan Cankar. Spoprijel se je tudi z urednikovanjem Mladine ter s snovanjem nove revije Konstrukter. Pri idejni zasnovi Konstrukterja je sodeloval tudi pomemben predstavnik konstruktivizma Avgust Černigoj. Kasneje je načrtoval tudi revijo Kons ter mesečnik Volja. Leta 1925 se je pripravljal na izdajo pesniške zbirke Zlati čoln, ki pa ni izšla.

V začetku svojega ustvarjanja je bil predvsem pod vplivom [moderne](http://sl.wikipedia.org/wiki/Moderna) in [impresionizma](http://sl.wikipedia.org/wiki/Impresionizem). Prevladujoči motivi v njegovi poeziji so bili [Kras](http://sl.wikipedia.org/wiki/Kras), mati in smrt. Kasneje je prešel v [ekspresionizem](http://sl.wikipedia.org/wiki/Ekspresionizem), iz bežnih vtisov v disharmonično izražanje čustev. Srečko Kosovel, kljub kratkemu življenju potrjuje, da je večina pomembnih [slovenskih pisateljev](http://sl.wikipedia.org/w/index.php?title=Slovenski_pisatelji&action=edit&redlink=1), posebej [pesnikov](http://sl.wikipedia.org/w/index.php?title=Pesniki&action=edit&redlink=1), pisala tudi za otroke. V pesmih za mladino srečamo Kosovela v manj dramatični luči, tu ne prevladuje več motiv smrti, več je sonca, predvsem pa pogledov po drobnih, preprostih stvareh iz vsakdanjega življenja ali živalih, ki so človeku, še posebno otroku blizu.

Konec februarja 1926 se je po nastopu v [Zagorju](http://sl.wikipedia.org/wiki/Zagorje), ko je ponoči na postaji čakal vlak, prehladil in zbolel, a se, vsaj tako je bilo videti, pozdravil. Za velikonočne počitnice se je lahko vrnil v Tomaj. Tu se je bolezen ponovila in pojavili so se zapleti. Umrl je 27. maja 1926.

Upam da vam je bilo všeč. Hvala za pozornost.